C 184/42
RO
Jurnalul Oficial al Uniunii Europene
25.5.2023
— Prima limitare este uneori denumită excepția „obligației de adaptare” (must match) [articolul 8 alineatul (2)].
Aspectul exterior al unui produs care este necesar pentru legătura cu un alt produs nu poate fi protejat. — A doua limitare privește protecția pieselor care nu sunt vizibile.
4.1.6.
O piesă care nu este vizibilă în timpul utilizării normale a produsului nu poate fi protejată prin brevetarea unui desen sau model industrial [articolul 4 alineatul (2)].
Printre acestea se numără: — componentele mecanice ale unui ceas; — interiorul majorității motoarelor produselor electrocasnice; — motorul unei mașini (considerat a nu fi vizibil în timpul utilizării normale a vehiculului, chiar dacă motorul poate fi văzut cu ușurință prin ridicarea capotei).
4.1.7.
Piesele de schimb care pot fi protejate sunt, prin urmare, cele care nu includ niciun mecanism de interconectare și sunt vizibile.
Prin urmare, în temeiul regulamentului, este posibil să se protejeze un număr mare de piese.
De exemplu, pentru un autoturism, acestea vor fi: — farurile; — aripile; — capota și portierele (dar nu balamalele); — volanul.
4.1.8.
Prin urmare, produsul care nu este protejat prin brevetarea unui desen sau model industrial poate fi reprodus de orice producător concurent de piese de schimb și poate fi introdus pe piața reparațiilor.
4.1.9.
Cu toate acestea, aplicarea acestor dispoziții a ridicat semne de întrebare.
CESE salută așadar faptul că propunerea de regulament ia în considerare soluția propusă de Curtea de Justiție a Uniunii Europene în Hotărârea Acacia din 20 decembrie 2017, în care a clarificat interpretarea care trebuie dată noțiunii de „clauză privind repararea”.
4.1.10.
CESE subliniază că Curtea de Apel din Paris a aplicat concret această soluție în Hotărârea sa din 11 septembrie 2018 în cauza nr.o2017/01589, în cazul jantelor comercializate pe un site de vânzări online.
„Clauza privind repararea” nu putuse fi invocată în mod valabil de vânzător, întrucât aceste jante au fost oferite „în scopul personalizării estetice a vehiculelor” și în scop de „tuning”.
Prin urmare, jantele în cauză au fost considerate contrafăcute, iar vânzătorul a fost sancționat pentru contrafacerea modelelor industriale.
4.1.11.
Unele state membre au liberalizat piața pieselor de schimb.
Legea franceză nr.
2021-1104 din 22 august 2021 „Climă și reziliență” deschide piața pentru vânzarea anumitor piese de schimb auto începând de la 1 ianuarie 2023.
4.1.12.
Scopul acestei măsuri este de a reduce prețurile pe această piață.
Între 2019 și 2020, acestea au crescut în medie cu 8 %, parțial ca urmare a creșterii complexității tehnice a diferitelor piese, cum ar fi motoarele oglinzilor electrice, senzorii instalați în parbrize etc.
Cele mai liberale state în acest sector nu au o industrie foarte dezvoltată, spre deosebire de Germania, o țară cu producători de automobile puternici, dar în care piața este deja mai deschisă.
În Franța, începând de la 1 ianuarie 2023, producătorii de echipamente, indiferent dacă sunt montatori inițiali, adică participanți la asamblarea vehiculului nou, sau independenți, vor putea comercializa piesele pentru geamuri.
Producătorii de echipamente care au participat la prima montare a altor piese detașabile vizibile (piese optice, oglinzi retrovizoare etc.) vor putea, prin urmare, să comercializeze piesele la fel ca și fabricanții. 4.2.
Costul protecției desenelor sau a modelelor industriale 4.2.1.
EUIPO dispune de un sistem de brevetare a desenelor sau a modelelor industriale online, la un cost actual care pornește de la 350 EUR.
CESE reamintește că un desen sau model industrial comunitar înregistrat este valabil pe o perioadă inițială de cinci ani, calculată de la data brevetării, și că poate fi reînnoit la fiecare cinci ani pe o perioadă de maximum 25 de ani.